### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 10. juni 2020. Børn og Unge-udvalget inviteres med til udvalgsbehandlingen af sagen.

### Resumé

MBU og MSB foreslår, med indstillingen, at der igangsættes et tværgående udviklingsarbejde om øget trivsel og nedbringelse af elevfraværet i tre spor. Et ledelses- og kulturspor med en fælles værdimæssig ramme. En øget systematik i fraværsopfølgningen og en styrkelse af understøttelsen af skolerne og familierne. Herunder bl.a. med forslag om at omprioritere midlerne fra Familieskolen til et fælles tværfagligt trivselsteam. Udviklingsarbejdet ligger i forlængelse af det allerede igangsatte kvalitetsarbejde i MBU og udarbejdelse af en bæredygtighedsplan i MSB.

### Indstilling

Det indstilles:

At 1) Byrådet tiltræder, at MBU og MSB igangsætter et udviklingsarbejde om nedbringelse af [adresse], og at Byrådet, som led heri, omprioriterer midlerne fra Familieskolerne over i et nyt tværgående trivselsteam.

### Sagens forløb

27-05-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-06-2020 Magistraten

Fremsendes til [adresse] med bemærkning, at Magistraten i mødet den 2. juni 2020 anbefaler, at byrådet tiltræder Magistratsafdelingen for Sociale forhold og Beskæftigelse og Magistratsafdelingen for Børn og Unges indstilling af 29. april 2020.

Selma Andreasen tog forbehold.

Zahra Christoffersen deltog ikke i sagens behandling.

 10-06-2020 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 10. juni 2020. Børn og Unge-udvalget inviteres med til udvalgsbehandlingen af sagen.
 17-06-2020 Social- og Beskæftigelsesudvalget

Herdis Nissen, Olga Kjeldsen, Allan Madsen, George Mathiesen og Clavs Klausen kunne tiltræde indstillingen i overensstemmelse med Magistratens anbefaling med følgende bemærkninger:

Udvalget tilslutter sig etableringen af trivselsteamet og ønsker i denne sammenhæng at forlænge Familieskolens virke i en overgangsperiode frem til årsskiftet for at sikre, at Familieskolen ikke lukkes ned, før Trivselsteamet er godt undervejs.

 Udvalget ønsker samtidig en opmærksomhed på, at de gode erfaringer og tilgange fra Familieskolen medtages i det videre arbejde, hvorfor der skal skabes mulighed for at medarbejdere fra Familieskolen kan indgå i udviklingsarbejdet omkring Trivselsteamet. Som følge heraf vil Familieskolen køre med færre forløb i efteråret 2020.

 Udvalget lægger desuden vægt på at trivselsteamet er et decentralt praksisteam, der arbejder med et helhedsorienteret perspektiv på barnets situation.

 Udvalget ønsker en tæt opfølgning omkring det videre udviklings- og implementeringsarbejde med to orienteringer til udvalgene i efteråret 2020. Herunder mulighed for evt. at etablere yderligere fælles udvalgsmøder.

 Alf Thorsen og Jonas Frederiksen tog forbehold.

 Børn- og Unge-udvalget deltog i Social og Beskæftigelsesudvalgets behandling af sagen.

 24-06-2020 [adresse]

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 17. juni 2020.

Venstres og Dansk Folkepartis byrådsgrupper tog forbehold.